Človek sa neopije z neotvorenej fľaše vína alebo z toho, že vkročí do krčmy. Aj ty ako kresťan môžeš byť obklopený Bibliami či sedieť v kostole, to však ešte neznamená, že si naplnený Duchom Svätým. Dovoliť Bohu, aby viedol tvoj život, je voľba. Ak chceš, povedz mu:  „Bože, potrebujem ťa. Uznávam, že som si sám riadil život, a tým som proti tebe zhrešil. Ďakujem ti, že si mi vďaka Ježišovej smrti na kríži odpustil všetky hriechy. Ježišu, pozývam ťa, aby si opäť prevzal vedenie môjho života. Ty si prikázal, aby som sa nechal naplniť tvojím Duchom, a sľúbil si, že tak urobíš, ak ťa o to budem s vierou prosiť. Duchu Svätý, naplň ma, prosím, svojou mocou. Amen.“ Ak si sa  modlil úprimne, Duch ťa skutočne naplnil – či to cítiš, alebo nie. Nezávisí to od tvojich pocitov (niekto je emotívnejší než iný), ale od spoľahlivosti Božích zasľúbení.